തമിഴ് നടന് അജിത്തിന്റെ വീടിന് മുന്നില് ആത്മഹത്യക്ക് ശ്രമിച്ച് യുവതി Latest തമിഴ് നടന് അജിത്തിന്റെ വീടിന് മുന്നില് ആത്മഹത്യക്ക് ശ്രമിച്ച് യുവതി. തന്റെ ജോലി പോകാന് കാരണം അജിത്താണെന്ന് ആരോപിച്ചാണ് ഫര്സാന എന്ന യുവതി തീകൊളുത്തി ആത്മഹത്യക്ക് ശ്രമിച്ചത്. സംഭവത്തെക്കുറിച്ച് ഇന്ത്യന് എക്സ്പ്രസ് റിപ്പോര്ട്ട് ചെയ്യുന്നതിങ്ങനെ: 2020ല് അജിത്തും അദ്ദേഹത്തിന്റെ ഭാര്യയും നഗരത്തിലെ സ്വകാര്യ ആശുപത്രി സന്ദര്ശിച്ചിരുന്നു. ഇവരുടെ വിഡിയോ ഇതേ ആശുപത്രിയില് ജോലി ചെയ്തിരുന്ന ഫര്സാന സമൂഹമാധ്യമങ്ങളില് പോസ്റ്റ് ചെയ്യുകയും വൈറലാകുകയും ചെയ്തു. ഇതിനെത്തുടര്ന്ന് തൊഴില് നിയമങ്ങള് ലംഘിച്ചുവെന്ന് കാണിച്ച് ആശുപത്രി ഫര്സാനയെ പറഞ്ഞുവിട്ടു. തുടര്ന്ന് ഫര്സാന സഹായിക്കണമെന്നാവശ്യപ്പെട്ട് ശാലിനിയെ സന്ദര്ശിച്ചിരുന്നു. തിങ്കളാഴ്ച ഉച്ചക്ക് യുവതിയും സുഹൃത്തും അജിത്തിനെ കാണാനായി വീടിന് മുന്നിലെത്തി. പക്ഷേ സുരക്ഷ ഉദ്യോഗസ്ഥര് അകത്തേക്ക് കയറ്റിയില്ല. ഇതിനെത്തുടര്ന്ന് തന്റെ ജോലി തെറിപ്പിച്ചത് അജിത്താണെന്ന് പറഞ്ഞ് ആത്മഹത്യക്ക് ശ്രമിക്കുകയായിരുന്നു. തീകൊളുത്താന് ശ്രമിച്ച യുവതിയെ പൊലീസ് വെള്ളമൊഴിച്ച് രക്ഷപ്പെടുത്തുകയായിരുന്നു. English Summary : woman blames actor ajith for losing job